CELEX: 32016R1832
Language: da
Date: 2016-10-17 00:00:00
Title: Kommissionens gennemførelsesforordning (EU) 2016/1832 af 17. oktober 2016 om ændring af standardcertifikaterne til brug ved import til Unionen af tilberedt kød, kødprodukter og behandlede maver, blærer og tarme samt fersk kød fra tamdyr af hestefamilien fastsat i beslutning 2000/572/EF og 2007/777/EF og forordning (EU) nr. 206/2010 for så vidt angår folkesundhedsmæssige bestemmelser for restkoncentrationer (EØS-relevant tekst)

18.10.2016   
            
            
               DA
            
            
               Den Europæiske Unions Tidende
            
            
               L 280/13
            
         KOMMISSIONENS GENNEMFØRELSESFORORDNING (EU) 2016/1832
   af 17. oktober 2016
   om ændring af standardcertifikaterne til brug ved import til Unionen af tilberedt kød, kødprodukter og behandlede maver, blærer og tarme samt fersk kød fra tamdyr af hestefamilien fastsat i beslutning 2000/572/EF og 2007/777/EF og forordning (EU) nr. 206/2010 for så vidt angår folkesundhedsmæssige bestemmelser for restkoncentrationer
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 9, stk. 2, litra b), og artikel 9, stk. 4,
   under henvisning til Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (2), særlig artikel 7, stk. 2, litra a), og
   ud fra følgende betragtninger:
   
               (1)
            
            
               Ved Kommissionens beslutning 2000/572/EF (3) fastsættes de dyre- og folkesundhedsmæssige betingelser og udstedelse af sundheds- og hygiejnecertifikat ved import til Unionen af sendinger af visse former for tilberedt kød fra tredjelande. Det bestemmes i beslutningen, at sådanne sendinger skal ledsages af et dyre- og folkesundhedscertifikat, som er i overensstemmelse med modellen i bilag II til beslutningen (»sundhedscertifikat for tilberedt kød«).
            
         
               (2)
            
            
               Ved Kommissionens beslutning 2007/777/EF (4) fastsættes dyre- og folkesundhedsbetingelserne for import til Unionen af sendinger af kødprodukter og behandlede maver, blærer og tarme. Det bestemmes i beslutningen, at kun sendinger af kødprodukter, der opfylder kravene i dyre- og folkesundhedscertifikatet i bilag III (»sundhedscertifikatet for kødprodukter og behandlede varer«) og ledsages af et sådant certifikat, må importeres til Unionen.
            
         
               (3)
            
            
               Ved Kommissionens forordning (EU) nr. 206/2010 (5) fastsættes kravene vedrørende udstedelse af veterinærcertifikater ved import til Unionen af sendinger af fersk kød af dyr af hestefamilien til konsum. Det bestemmes i forordningen, at sådanne sendinger kun må indføres, hvis de ledsages af et veterinærcertifikat, der er udfærdiget i overensstemmelse med standardveterinærcertifikatet »EQU« for fersk kød, undtagen hakket kød, fra tamdyr af hestefamilien (Equus caballus, Equus asinus og krydsninger deraf) i del 2 i bilag II (»EQU-certifikatet«).
            
         
               (4)
            
            
               Ved Rådets direktiv 96/22/EF (6) forbydes, bl.a., import fra tredjelande af kød eller produkter til konsum fremstillet af sådanne dyr, som har fået indgivet visse stoffer, herunder ß-agonister. Direktivet tillader import af avlsdyr, udtjente avlsdyr eller kød heraf fra tredjelande, forudsat at de opfylder garantier, der mindst svarer til dem, der er fastsat i nævnte direktiv, og som er fastlagt med henblik på anvendelse af kapitel V i Rådets direktiv 96/23/EF (7), som beskriver de foranstaltninger, der skal træffes i tilfælde af overtrædelse.
            
         
               (5)
            
            
               Ved direktiv 96/23/EF fastsættes kontrolforanstaltninger, der skal iværksættes for visse stoffer og restkoncentrationer i levende dyr og produkter heraf. Det bestemmes i direktivet, at import af dyr til slagtning og af animalske produkter til konsum kun kan tillades fra tredjelande, hvis overvågningsplan er godkendt af Kommissionen.
            
         
               (6)
            
            
               Tamdyr af hestefamilien opdrættes som regel ikke udelukkende til produktion af kød og sendes først til slagtning, når de er i slutningen af deres produktive liv. I Unionen anses dyr af hestefamilien som dyr bestemt til fødevareproduktion, medmindre de uigenkaldeligt er blevet udelukket fra slagtning til konsum i overensstemmelse med Europa-Parlamentets og Rådets direktiv 2001/82/EF (8).
            
         
               (7)
            
            
               Efter auditbesøg i visse tredjelande, hvor der var konstateret mangler, og for at sikre overholdelse af bestemmelserne i direktiv 96/22/EF er det nødvendigt at udvide garantierne vedrørende import af fersk kød fra hestefamilien til konsum, tilberedt kød samt kødprodukter og behandlede maver, blærer og tarme heraf, for så vidt angår overvågning af stoffer og grupper af restkoncentrationer og de stoffer, der er omhandlet i bilag I til direktiv 96/23/EF.
            
         
               (8)
            
            
               Sundhedscertifikatet for tilberedt kød, sundhedscertifikatet for kødprodukter og behandlede varer samt EQU-certifikatet bør derfor ændres, så de giver de nødvendige garantier for, at varerne, når de er fremstillet af eller indeholder kød fra tamdyr af hestefamilien, er fremstillet af kød, som opfylder kravene for import af fersk kød af tamdyr af hestefamilien.
            
         
               (9)
            
            
               Beslutning 2000/572/EF og 2007/777/EF og forordning (EU) nr. 206/2010 bør derfor ændres i overensstemmelse hermed.
            
         
               (10)
            
            
               For at undgå enhver afbrydelse i samhandelen, bør importen til Unionen af sendinger af produkter ledsaget af sundhedscertifikatet for tilberedt kød, sundhedscertifikatet for kødprodukter og behandlede varer samt EQU-certifikatet udstedt i henhold til beslutning 2000/572/EF og 2007/777/EF og forordning (EU) nr. 206/2010 før de ændringer, der foretages ved denne forordning, fortsat tillades i en overgangsperiode.
            
         
               (11)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Ændring af beslutning 2000/572/EF
   Bilag II til beslutning 2000/572/EF ændres som angivet i bilag I til nærværende forordning.
   Artikel 2
   Ændring af beslutning 2007/777/EF
   Bilag III til beslutning 2007/777/EF ændres som angivet i bilag II til nærværende forordning.
   Artikel 3
   Ændring af forordning (EU) nr. 206/2010
   Del 2 i bilag II til forordning (EU) nr. 206/2010 ændres som angivet i bilag III til nærværende forordning.
   Artikel 4
   Overgangsbestemmelser
   1.   Sendinger af tilberedt kød ledsaget af et sundhedscertifikat for tilberedt kød i overensstemmelse med modellen omhandlet i bilag II til beslutning 2000/572/EF inden ændringerne i medfør af denne forordning bør fortsat tillades importeret til Unionen i en overgangsperiode indtil den 31. marts 2017, hvis certifikatet er udstedt senest den 28. februar 2017.
   2.   Sendinger af kødprodukter og behandlede maver, blærer og tarm ledsaget af et sundhedscertifikat for tilberedt kød i overensstemmelse med modellen omhandlet i bilag III til beslutning 2007/777/EF inden ændringerne i medfør af denne forordning bør fortsat tillades importeret til Unionen i en overgangsperiode indtil den 31. marts 2017, hvis certifikatet er udstedt senest den 28. februar 2017.
   3.   Sendinger af fersk kød af dyr af hestefamilien til konsum ledsaget af et EQU-certifikat udstedt i overensstemmelse med modellen omhandlet i bilag II, del 2, til forordning (EU) nr. 206/2010 inden ændringerne i medfør af nærværende forordning bør fortsat tillades indført til Unionen i en overgangsperiode indtil den 31. marts 2017, hvis certifikatet er udstedt senest den 28. februar 2017.
   Artikel 5
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. oktober 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 18 af 23.1.2003, s. 11.
   
      (2)  EUT L 139 af 30.4.2004, s. 55.
   
      (3)  Kommissionens beslutning 2000/572/EF af 8. september 2000 om dyre- og folkesundhedsmæssige betingelser og udstedelse af sundheds- og hygiejnecertifikat ved import af tilberedt kød til EF fra tredjelande (EUT L 240 af 23.9.2000, s. 19).
   
      (4)  Kommissionens beslutning 2007/777/EF af 29. november 2007 om dyre- og folkesundhedsbetingelser og standardcertifikater for import fra tredjelande af visse kødprodukter og behandlede maver, blærer og tarme til konsum og om ophævelse af beslutning 2005/432/EF (EUT L 312 af 30.11.2007, s. 49.)
   
      (5)  Kommissionens forordning (EU) nr. 206/2010 af 12. marts 2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater (EUT L 73 af 20.3.2010, s. 1).
   
      (6)  Rådets direktiv 96/22/EF af 29. april 1996 om forbud mod anvendelse af visse stoffer med hormonal og thyreostatisk virkning og af β-agonister i husdyrbrug og om ophævelse af direktiv 81/602/EØF, 88/146/EØF og 88/299/EØF (EFT L 125 af 23.5.1996, s. 3).
   
      (7)  Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf og om ophævelse af direktiv 85/358/EØF og 86/469/EØF og beslutning 89/187/EØF og 91/664/EØF (EFT L 125 af 23.5.1996, s. 10)
   
      (8)  Europa-Parlamentets og Rådets direktiv 2001/82/EF af 6. november 2001 om oprettelse af en fællesskabskodeks for veterinærlægemidler (EFT L 311 af 28.11.2001, s. 1).
   
      BILAG I
      I bilag II til beslutning 2000/572/EF i dyre- og folkesundhedscertifikat for tilberedt kød, der skal sendes til Den Europæiske Union fra tredjelande, tilføjes følgende punkt II.1.10 til folkesundhedserklæringen i del II:
      
         
                     »(2) [II.1.10.
                  
                  
                     Hvis det indeholder materiale fra tamdyr af hestefamilien, skal det ferske kød, der er brugt til fremstillingen af det tilberedte kød:
                     
                                 
                                    enten (2)
                              
                              
                                 [komme fra tamdyr af hestefamilien, som umiddelbart inden slagtning har været holdt mindst seks måneder eller siden fødslen, hvis de er slagtet i en alder af mindre end seks måneder, eller siden import som dyr af hestefamilien bestemt til fødevareproduktion fra en medlemsstat i EU, hvis de er importeret mindre end seks måneder inden slagtning, i et tredjeland:
                                 
                                             a)
                                          
                                          
                                             hvor indgivning til tamdyr af hestefamilien:
                                             
                                                         i)
                                                      
                                                      
                                                         af thyreostatika, stilbener, stilbenderivater og salte og estere heraf, østradiol 17 ß og esterlignende derivater heraf ikke er tilladt
                                                      
                                                   
                                                         ii)
                                                      
                                                      
                                                         af andre stoffer med østrogen, androgen eller gestagen virkning og af β-agonister kun er tilladt for:
                                                         
                                                                     —
                                                                  
                                                                  
                                                                     terapeutisk behandling som defineret i artikel 1, stk. 2, litra b), i direktiv 96/22/EF, hvis anvendt i overensstemmelse med artikel 4, stk. 2) i nævnte direktiv, eller
                                                                  
                                                               
                                                                     —
                                                                  
                                                                  
                                                                     zooteknisk behandling som defineret i artikel 1, stk. 2, litra c), i direktiv 96/22/EF, hvor anvendt i overensstemmelse med artikel 5 i nævnte direktiv, og:
                                                                  
                                                               
                                                   
                                       
                                             b)
                                          
                                          
                                             som har haft, som minimum i de seneste seks måneder inden slagtning af dyrene, en plan for overvågning af stoffer og restkoncentrationer, der er nævnt i bilag I til direktiv 96/23/EF, som dækker dyr af hestefamilien født i og importeret til tredjelandet og blev godkendt i overensstemmelse med artikel 29, stk. 1, fjerde afsnit, i direktiv 96/23/EF]]
                                          
                                       
                           
                                 
                                    og/eller (2)
                              
                              
                                 [blev importeret fra en medlemsstat i Den Europæiske Union.]]«
                              
                           
               
   
   
      BILAG II
      I bilag III til beslutning 2007/777/EF i dyre- og folkesundhedscertifikatet for visse kødprodukter og behandlede maver, blærer og tarme, der skal sendes til Den Europæiske Union fra tredjelande, tilføjes følgende punkt II.2.10 til folkesundhedserklæringen i del II:
      
         
                     »(2) II.2.10.
                  
                  
                     Hvis det indeholder materiale fra tamdyr af hestefamilien, skal det ferske kød, maver, blærer eller tarme anvendt i fremstillingen af kødprodukter og/eller behandlede maver, blærer og tarme
                     
                                 (2) enten
                                 
                              
                              
                                 [komme fra tamdyr af hestefamilien, som umiddelbart inden slagtning har været holdt mindst seks måneder eller siden fødslen, hvis de er slagtet i en alder af mindre end seks måneder, eller siden import som dyr af hestefamilien bestemt til fødevareproduktion fra en medlemsstat i EU, hvis de er importeret mindre end seks måneder inden slagtning, i et tredjeland:
                                 
                                             a)
                                          
                                          
                                             hvor indgivning til tamdyr af hestefamilien:
                                             
                                                         i)
                                                      
                                                      
                                                         af thyreostatika, stilbener, stilbenderivater og salte og estere heraf, østradiol 17 ß og esterlignende derivater heraf ikke er tilladt
                                                      
                                                   
                                                         ii)
                                                      
                                                      
                                                         af andre stoffer med østrogen, androgen eller gestagen virkning og af β-agonister kun er tilladt for:
                                                         
                                                                     —
                                                                  
                                                                  
                                                                     terapeutisk behandling som defineret i artikel 1, stk. 2, litra b), i direktiv 96/22/EF, hvis anvendt i overensstemmelse med artikel 4, stk. 2) i nævnte direktiv, eller
                                                                  
                                                               
                                                                     —
                                                                  
                                                                  
                                                                     zooteknisk behandling som defineret i artikel 1, stk. 2, litra c), i direktiv 96/22/EF, hvor anvendt i overensstemmelse med artikel 5 i nævnte direktiv, og:
                                                                  
                                                               
                                                   
                                       
                                             b)
                                          
                                          
                                             som har haft, som minimum i de seneste seks måneder inden slagtning af dyrene, en plan for overvågning af stoffer og restkoncentrationer, der er nævnt i bilag I til direktiv 96/23/EF, som dækker dyr af hestefamilien født i og importeret til tredjelandet og blev godkendt i overensstemmelse med artikel 29, stk. 1, fjerde afsnit, i direktiv 96/23/EF.]
                                          
                                       
                           
                                 (2) og/eller
                                 
                              
                              
                                 [blev importeret fra en medlemsstat i Den Europæiske Union.]«
                              
                           
               
   
   
      BILAG III
      I del 2 i bilag II til forordning (EU) nr. 206/2010 affattes standardveterinærcertifikatet »EQU« for fersk kød, undtagen hakket kød, fra tamdyr af hestefamilien (Equus caballus, Equus asinus og krydsninger deraf), punkt II.1.7 i folkesundhedserklæringen i del II således:
      
         
                     »II.1.7.
                  
                  
                     kødet kommer fra tamdyr af hestefamilien, som umiddelbart inden slagtning har været holdt mindst seks måneder eller siden fødslen, hvis de er slagtet i en alder af mindre end seks måneder, eller siden import som dyr af hestefamilien bestemt til fødevareproduktion fra en medlemsstat i EU, hvis de er importeret mindre end seks måneder inden slagtning, i et tredjeland:
                     
                                 a)
                              
                              
                                 hvor indgivning til tamdyr af hestefamilien:
                                 
                                             i)
                                          
                                          
                                             af thyreostatika, stilbener, stilbenderivater og salte og estere heraf, østradiol 17 ß og esterlignende derivater heraf ikke er tilladt
                                          
                                       
                                             ii)
                                          
                                          
                                             af andre stoffer med østrogen, androgen eller gestagen virkning og af β-agonister kun er tilladt for:
                                             
                                                         —
                                                      
                                                      
                                                         terapeutisk behandling som defineret i artikel 1, stk. 2, litra b), i direktiv 96/22/EF, hvor anvendt i overensstemmelse med artikel 4, stk. 2) i nævnte direktiv, eller
                                                      
                                                   
                                                         —
                                                      
                                                      
                                                         zooteknisk behandling som defineret i artikel 1, stk. 2, litra c), i direktiv 96/22/EF, hvor anvendt i overensstemmelse med artikel 5 i nævnte direktiv, og:
                                                      
                                                   
                                       
                           
                                 b)
                              
                              
                                 som har haft, som minimum i de seneste seks måneder inden slagtning af dyrene, en plan for overvågning af stoffer og restkoncentrationer, der er nævnt i bilag I til direktiv 96/23/EF, som dækker dyr af hestefamilien født i og importeret til tredjelandet og blev godkendt i overensstemmelse med artikel 29, stk. 1, fjerde afsnit, i direktiv 96/23/EF.«